Komission asetus (EY) N:o 1557/2001, annettu 30 päivänä heinäkuuta 2001, yhteistä maatalouspolitiikkaa koskevista tiedotustoimista annetun neuvoston asetuksen (EY) N:o 814/2000 soveltamista koskevista yksityiskohtaisista säännöistä



Virallinen lehti nro L 205 , 31/07/2001 s. 0025 - 0032



Komission asetus (EY) N:o 1557/2001, annettu 30 päivänä heinäkuuta 2001, yhteistä maatalouspolitiikkaa koskevista tiedotustoimista annetun neuvoston asetuksen (EY) N:o 814/2000 soveltamista koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteistä maatalouspolitiikkaa koskevista tiedotustoimista 17 päivänä huhtikuuta 2000 annetun neuvoston asetuksen (EY) N:o 814/2000(1) ja erityisesti sen 9 artiklan, sekä katsoo seuraavaa: (1) Vuosien 2000 ja 2001 varainhoidosta saatujen kokemusten vuoksi on syytä muuttaa yhteistä maatalouspolitiikkaa koskevista tiedotustoimista annetun asetuksen (EY) N:o 814/2000 soveltamista koskevista yksityiskohtaisista säännöistä 29 päivänä kesäkuuta 2000 annettu komission asetus (EY) N:o 1390/2000(2) sen selventämiseksi ja hakemusten vastaanotto- ja käsittelyjärjestelmän parantamiseksi sekä säätää säännösten lieventämisestä, jotta eräitä poikkeuksellisen merkityksellisiä toimia voidaan rahoittaa 75-prosenttisesti. Asetus (EY) N:o 1390/2000 olisi laadittava uudelleen tarvittavien muutosten laajuuden vuoksi ja avoimuuden takaamiseksi kaikille niille, joita asia koskee. (2) Asetuksessa (EY) N:o 814/2000 määritellään yhteisen maatalouspolitiikan alan tiedotustoimien tyyppi ja sisältö. (3) Ehdotuspyyntö on tehokkain ja avoimin tapa varmistaa, että asetuksen (EY) N:o 814/2000 tarjoamat tukimahdollisuudet saavat mahdollisimman laajan julkisuuden ja että parhaat toimet tulevat valituiksi. (4) Hakijoiden tukikelpoisuusedellytykset, hylkäämisperusteet ja asetuksen (EY) N:o 814/2000 3 artiklan 2 kohdassa määritetyt toimien yleiset valintaperusteet olisi täsmennettävä yksityiskohtaisesti. (5) Asetuksessa (EY) N:o 814/2000 säädettyä rahoitusta voidaan myöntää myös organisaatioille, joiden juridinen asema ei ole selvästi määritelty. Yhteisön taloudellisten etujen suojaamiseksi olisi vaadittava, että kun tuesta maksetaan ennakkoa, tuensaajan on asetettava sitä vastaava vakuus. (6) Jotta mahdollisimman moni kiinnostunut voisi päästä osalliseksi käytettävissä olevista varoista, yli 50 prosentin rahoituksen myöntämisen pitäisi olla poikkeuksellista. (7) Jäsenvaltioiden toteuttamien toimien ja yhteisön tukemien toimien koordinoinnille on eduksi, jos yhteisen maatalouspolitiikan rahoituksesta 17 päivänä toukokuuta 1999 annetulla neuvoston asetuksella (EY) N:o 1258/1999(3) perustetulle Euroopan maatalouden ohjaus- ja tukirahaston komitealle (EMOTR-komitea) ilmoitetaan tätä asetusta soveltamalla rahoitetuista toimista. (8) Ehdotuspyynnön julkaisemisen määräaika huomioon ottaen tämän asetuksen olisi tultava voimaan välittömästi. (9) Tässä asetuksessa säädetyt toimenpiteet ovat EMOTR-komitean lausunnon mukaiset, ON ANTANUT TÄMÄN ASETUKSEN: 1 artikla Soveltamisalaa Tässä asetuksessa vahvistetaan asetuksen (EY) N:o 814/2000 2 artiklan 1 kohdan a ja b alakohdassa tarkoitettujen, yhteistä maatalouspolitiikkaa koskevien toimintaohjelmien ja yksittäisten toimien muodossa toteuttavien tiedotustoimien soveltamista koskevat yksityiskohtaiset säännöt. 2 artikla Ehdotuspyyntö Komissio julkaisee ehdotuspyynnön Euroopan yhteisöjen virallisessa lehdessä viimeistään kunkin vuoden 31 päivänä heinäkuuta, ja siinä mainitaan erityisesti ensisijaisten toimien aiheet ja tyypit, hakemusten jättämisen sekä toimien aloittamisen, toteuttamisen ja seurannan lopettamisen määräajat. 3 artikla Ehdotuksentekijöiden kelpoisuusedellytykset 1. Asetuksen (EY) N:o 814/2000 2 artiklan 1 kohdan a alakohdassa tarkoitettun en organisaatioiden ja järjestöjen on täytettävä seuraavat edellytykset: a) niiden on oltava yksityisiä, ja jos kyseessä ovat organisaatiot tai järjestöt, joihin kuuluu muita organisaatioita tai järjestöjä, myös niiden on oltava yksityisiä; b) niiden on oltava voittoa tavoittelemattomia; c) niiden on oltava ollut asettuneina johonkin jäsenvaltioon vähintään kahden viime vuoden ajan. 2. Asetuksen (EY) N:o 814/2000 2 artiklan 1 kohdan b alakohdassa tarkoitettujen henkilöiden on myös oltava ollut laillisesti järjestäytyneitä jossakin jäsenvaltiossa vähintään kahden viime vuoden ajan. 3. Jos tuen ennakon maksamisesta on säädetty 9 artiklassa tarkoitetussa tukisopimuksessa, ehdotuksentekijän on asetettava ennakkoa vastaava pankkivakuus. Vakuutta ei vaadita, jos ehdotuksentekijä on julkisyhteisö. 4 artikla Ehdotuksentekijöiden hylkäämissyyt Ehdotuksentekijä hylätään seuraavissa tapauksissa: a) hän on vararikossa, selvitystilassa, lopettanut tai keskeyttänyt liiketoimintansa, jonka asiaa käsitellään oikeudessa, joka on velkasaneerauksen tai vastaavan toimenpiteen kohteena; b) hänet on tuomittu päätöksellä, johon ei voi hakea muutosta, ammattinsa harjoittamiseen liittyvästä lainvastaisesta teosta; c) hän on tehnyt vakavan virheen ammattia harjoittaessaan; d) hän on jättänyt suorittamatta sosiaaliturvamaksuja, veroja tai muita maksuja; e) hän ei liitteessä I olevan 3 kohdan c ja d alakohdassa esitetyt tiedot huomioon ottaen omaa tarvittavia taloudellisia, teknisiä ja ammatillisia valmiuksia toimen toteuttamiseksi. 5 artikla Toimet, jotka eivät ole tukikelpoisia Asetuksen (EY) N:o 814/2000 2 artiklan 3 kohdassa tarkoitettujen toimien lisäksi tukikelpoisia eivät ole: a) toimet, jotka ovat voittoa tavoittelevia; b) yhtiökokoukset tai sääntömääräiset kokoukset. 6 artikla Toimien hylkäämissyyt ja huomioonottamisedellytykset 1. Hylätään toimintaohjelmat, joissa haetaan määrältään alle 25000 tai yli 500000 euroa olevaa tukea. 2. Hylätään yksittäiset toimet, joissa haetaan määrältään alle 5000 tai yli 100000 euroa olevaa tukea. 3. Hylätään ohjelmat ja yksittäiset toimet, joiden valmistelu, toteuttaminen ja seuranta ajoittuu siinä ehdotuspyynnössä vahvistetun ajanjakson ulkopuolelle, jonka yhteydessä ne on esitetty. 4. Yhdeltä ehdotuksentekijältä voidaan samana varainhoitovuonna hyväksyä ainoastaan yksi toimintaohjelma tai kolme yksittäistä toimea. 5. Jos asianomaisena varainhoitovuonna voimassaolevassa ehdotuspyynnössä vahvistetaan hakemusten jättämiselle toinen päivämäärä, ehdotuksentekijä, jonka toimintaohjelma on hylätty, voi jättää kustakin yksittäisestä toimesta enintään kolme tukihakemusta tämän artiklan 2 kohdassa säädettyjen enimmäismäärien rajoissa. 6. Ainoastaan liitteen I mukaisesti jätetyt tukihakemukset otetaan huomioon. 7 artikla Toimien valintaperusteet 1. Komissio valitsee hakemukset, joille voidaan mahdollisesti myöntää yhteisön rahoitusta, hankkeen laatua ja hyvää kustannus-hyötysuhdetta koskevien kriteerien perusteella, sellaisina kuin kyseisistä kriteereistä säädetään asetuksen (EY) N:o 814/2000 3 artiklan 2 kohdassa. 2. Hankkeiden laatu arvioidaan ottamalla huomioon erityisesti seuraavat tekijät: a) toimien merkityksellisyys ja yleishyödyllisyys; b) Euroopan laajuinen ulottuvuus ja lisäarvo; c) kestävä kerrannaisvaikutus eurooppalaisella, kansallisella ja alueellisella tasolla; d) vaikutus kestävään monikansalliseen, alueidenväliseen ja alojenväliseen yhteistyöhön; e) toimien arviointiin käytettävät keinot. 3. Kustannustehokkuus arvioidaan ottamalla huomioon erityisesti seuraavat tekijät: a) esitetyn talousarvion kohtuullisuus; b) komissiolta haettu rahoitusosuus; c) hakijan mahdollisuudet saada muuta rahoitusta. 4. Valintaperusteet täsmennetään liitteessä II. 8 artikla Rahoitustuen määrä 1. Yhteisön rahoitustuen enimmäismäärä valituille toimille on 50 prosenttia liitteessä III määritellyistä tukikelpoisista menoista. 2. Jos yksittäisellä toimella tai toimintaohjelmalla tai toimintaohjelmilla on poikkeuksellinen merkitys suhteessa valintaperusteisiin tai jos niistä aiheutuvat osallistuja- ja päiväkohtaiset oleskelukulut ovat alle 60 prosenttia komission ehdotuksentekijöille toimittamissa taulukoissa olevista päiväkohtaisista enimmäismääristä, yhteisön rahoituksen enimmäisosuus voi olla 75 prosenttia tukikelpoisista menoista. Maaseudulla toteutettaville hankkeille annetaan etusija. 9 artikla Tukisopimus Valittujen hakemusten osalta tehdään komission ja tuensaajan välinen tukisopimus, jossa määrätään komission rahoituspäätöksestä johtuvat oikeudet ja velvollisuudet. 10 artikla Vuosittaisuus Tuki myönnetään ainoastaan vuosiperustaisena, eikä se anna oikeutta tukeen seuraavana vuonna, vaikka toimi olisi osa monivuotista suunnitelmaa. 11 artikla Julkisuus Komissio julkaisee vuosittain Euroopan yhteisöjen virallisessa lehdessä luettelon tämän asetuksen nojalla tukea saaneista ja tuetuista toimista sekä tuen määristä ja tukiosuuksista. 12 artikla EMOTR-komitealle tiedottaminen EMOTR-komitealle on ilmoitettava: a) ehdotuspyynnön sisältö ennen sen julkaisemista; b) ehdotetut toimintaohjelmat; c) tuensaajiksi valitut toimet; d) komission aloitteesta täytäntöön pannut toimet. 13 artikla Arviointi Asetuksen (EY) N:o 814/2000 7 artiklassa säädettyä rahoitettujen toimien arviointia varten tuensaajien on toimitettava kaikki tämän arvioinnin kannalta tarpeellinen aineisto ja vastattava komission heille hakulomakkeiden yhteydessä toimittamiin kyselylomakkeisiin ja arviointiruudukkoihin. Komissio suorittaa arvioinnin neljän vuoden kuluessa tämän asetuksen voimaan tulosta. 14 artikla Kumoaminen Kumotaan asetus (EY) N:o 1390/2000. 15 artikla Voimaantulo Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä heinäkuuta 2001. Komission puolesta Frederik Bolkestein Komission jäsen (1) EYVL L 100, 20.4.2000, s. 7. (2) EYVL L 158, 30.6.2000, s. 17. (3) EYVL L 160, 26.6.1999, s. 103. LIITE I TUKIHAKEMUSTEN JÄTTÄMINEN JA SISÄLTÖ 1. Tukihakemukset on a) jätettävä annetussa määräajassa; b) täytettävä täydellisesti ja asianmukaisesti koneella; c) laadittava ehdotuspyynnössä ilmoitetuilta komission yksiköiltä saataville alkuperäisille tukihakemuslomakkeille, ja ne on jätettävä toimesta vastaavan henkilön allekirjoittamina ja päivääminä viitenä kappaleena(1); jos toimi kokonaisuudessaan tai osittain toteutetaan yhteisön ulkopuolella, hakemuksiin on liitettävä yksi lisäkappale; d) lähetettävä kirjattuna kirjeenä (mukana vastaanottoilmoituslomake); e) laadittava jollakin yhteisön virallisista kielistä; mukaan voi liittää tiivistelmän hankkeesta muilla virallisilla kielillä. 2. Alustavan talousarvion on täytettävä seuraavat edellytykset: a) se on laadittava toimikohtaisesti (myös silloin kun kyseessä ovat ohjelmat); b) se on laadittava Internet-sivustoilta tai ehdotuspyynnössä ilmoitetuilta komission yksiköiltä saatavia alkuperäisiä asiakirjoja käyttäen; c) sen on oltava tasapainossa, se on laadittava euroina, eikä siinä saa olla virheitä; d) sen on oltava riittävän yksityiskohtainen ehdotettujen toimien yksilöimiseksi, seuraamiseksi ja valvomiseksi; e) siinä on osoitettava sen laadinnassa käytetyt laskelmat ja määrittelyt; f) sen tulo-osaan on sisällyttävä: - hakijan välitön rahoitusosuus, - selvitys muiden mahdollisten rahoittajien rahoitusosuuksista, - kaikki hankkeen tuottamat tulot, myös osallistujilta mahdollisesti perittävät osallistumismaksut, - komissiolta haettu tuki, joka on tarvittaessa eriteltävä komissiolle jätettyjen eri hakemusten mukaisesti; g) sen tulo- ja meno-osan on oltava päivättyjä ja allekirjoitettuja. 3. Hakemukseen on liitettävä: a) ehdotuksentekijän perussäännöt, hallintokaavio, työjärjestys ja viimeinen toimintakertomus; b) asiakirjat, joilla ehdotuksentekijä todistaa, ettei se ole tämän asetuksen 4 artiklan a, b, c tai d kohdassa määritellyssä tilanteessa; c) tase ja tuloslaskelma kahdelta viimeksi kuluneelta vuodelta; d) asiakirjat, joiden perusteella voidaan arvioida hakijan taloudellisia, teknisiä ja ammatillisia valmiuksia, ja erityisesti toimesta vastaavien henkilöiden oppiarvot, ammattinimikkeet ja työkokemus, henkilöstön keskimääräinen vuotuinen vahvuus, käytettävissä oleva kalusto ja tekninen laitteisto sekä kuvaus kahden viimeksi kuluneen vuoden aikana toteutetuista toimista; e) kunkin toimen yksityiskohtainen ohjelma, johon sisältyy erityisesti käsiteltävät aiheet, tapahtuman tai julkaisun rakenne sekä mahdollisuuksien mukaan nimet, oppiarvot ja työkokemus niiden osallistujien osalta, joiden matkustus- tai oleskelukulut korvataan, samoin kuin luennoijien osalta; myös luennoijien käsittelemät aiheet on ilmoitettava; f) kaikki toimen sisällön arvioimisen kannalta hyödylliset asiakirjat. Jos käytetään alihankkijoita, mukaan on liitettävä vastaavat tiedot kyseisen alihankkijan tai kyseisten alihankkijoiden taloudellisten, teknisten ja ammatillisten valmiuksien todistamiseksi. (1) Hakemukset voidaan lähettää tiedostomuodossa, mutta niihin on silloin ehdottomasti liitettävä yksi toimesta vastaavan henkilön allekirjoittama ja päiväämä hakemuskappale paperilla. LIITE II VALINTAPERUSTEET 1. Asetuksen 7 artiklan 2 kohdassa vahvistettujen perusteiden osalta: a) toimen merkityksellisyyttä ja yleishyödyllisyyttä arvioidaan ottamalla huomioon erityisesti seuraavat tekijät: - toimen sisällön yhteensopivuus neuvoston asetuksen (EY) N:o 814/2000 1 artiklassa vahvistettujen tavoitteiden ja ehdotuspyynnössä ilmoitettujen ensisijaisten tavoitteiden kanssa, - hakijan osoittama tiedotustoimien tarpeellisuus, - hakijan ehdottamien toimien ja suunniteltujen rahoituksellisten keinojen ja henkilöresurssien yhteensopivuus, - hakijan ehdottamien toimien ja kohdeyleisön yhteensopivuus; b) Euroopan laajuista ulottuvuutta ja lisäarvoa arvioidaan ottamalla huomioon erityisesti seuraavat tekijät: - toimen kohdemaiden lukumäärä, - toimen kohdealueiden lukumäärä, - toimen kattamien alojen lukumäärä, - toimen suunnitteluun ja toteuttamiseen osallistuvien organisaatioiden lukumäärä, - tehokas ja tasapainoinen yhteistyö eri osapuolten välillä toimien suunnittelussa ja toteuttamisessa sekä rahoitukseen osallistumisessa, - toimeen osallistuvien organisaatioiden edustavuus niiden jäsenmäärän ja toiminta-alojen perusteella, - luennoijien tai toimen toteutukseen osallistuvien henkilöiden asiantuntemus suhteessa käsiteltyihin aiheisiin; c) kestävä kerrannaisvaikutus eurooppalaisella, kansallisella ja alueellisella tasolla erityisesti seuraavien osalta: - toimesta hyötyvien lukumäärä, - toimesta hyötyvien edustavuus ja laatu, - tiedonvälityspolitiikka, johon kuuluvat, - suunnitellut tiedonvälityskeinot (julkaisut, raportit, tietokannat, hakemistot, seurantaseminaarit, tekniset eritelmät jne.), - käytetyt tietovälineet (paperi, sähköiset ja audiovisuaaliset välineet), - käytetyt viestintäkanavat (lehdistö, suoramainonta, suorajakelu jne.), - jatkotoimenpiteet tai toimen ulottuminen useammalle vuodelle; d) vaikutusta kestävään monikansalliseen, alueidenväliseen ja alojenväliseen yhteistyöhön arvioidaan ottamalla huomioon erityisesti seuraavat tekijät: - vuorovaikutuksen toteuttaminen, - kokemusten yhteinen hyödyntäminen, - syntyneet kumppanuudet, - verkottuminen, - yhteisen tiedotus- ja/tai tiedonlevityspolitiikan laatiminen; e) hankkeet arvioidaan ottamalla huomioon erityisesti seuraavat tekijät: - ennakkoarvioinnin toteuttaminen, - jälkiarvioinnin toteuttaminen, - arvioinnin perusteet, - käytetyt menetelmät (mielipidetiedustelut, kyselyt, tilastot jne.). 2. Asetuksen 7 artiklan 3 kohdassa vahvistettujen perusteiden osalta: a) esitetyn talousarvion kohtuullisuutta arvioidaan ottamalla huomioon erityisesti seuraavat tekijät: - sen kokonaissumma, - kunkin alamomentin ilmoitetut kustannukset erityisesti verrattuna edullisimpiin markkinahintoihin ja suhteessa komission vahvistamiin hintoihin tai taulukkoihin, - eri alamomenttien välinen tasapaino, - kustannus kutakin toimesta välittömästi hyötyvää kohden; b) haettua rahoitusosuutta arvioidaan ottamalla huomioon erityisesti seuraavat tekijät: - sen kokonaissumma, - sen osuus kokonaistuloista; c) hakijan mahdollisuuksia saada muuta rahoitusta arvioidaan ottamalla huomioon erityisesti seuraavat tekijät: - hakijan omien varojen osuus kokonaistuloista, - julkinen (kansallinen, alueellinen tai paikallinen) tai yksityinen rahoitus kokonaistuloista, - osallistujilta pyydetyn rahoitusosuuden suuruus. LIITE III TUKIKELPOISET KUSTANNUKSET 1. Tukikelpoisten kustannusten on täytettävä seuraavat edellytykset: a) niiden on oltava välittömästi toimesta aiheutuneita; b) niiden on oltava välttämättömiä toimen täytäntöönpanon kannalta ja niiden on oltava edullisimpien markkinahintojen mukaisia. 2. Kustannusten on liityttävä: a) toimien valmisteluun (suunnittelu, tutkimus, koordinointi, tiedotteet, ennakkoarviointi jne.); b) toimien toteutukseen (tuotantokustannukset, luentopalkkiot, laitteiden ja laitteistojen vuokraus, tulkkaus, asiakirjojen painatus, osallistumismaksut ja matkakulut jne.); c) seurantaan (lehdistökatsaus, pöytäkirjojen jakelu, jälkiarviointi jne.). 3. Tukikelpoisia ovat: a) henkilöstökustannukset (yksikkökustannukset työpäivää kohti) kyseisen ajanjakson palkkakuitin perusteella tai laskujen perusteella, jos käytetään ulkopuolista työvoimaa; b) seuraavat matkakustannukset: - matka- ja matkanvarauskulut lyhimmän reitin toisen luokan junalipun perusteella matkalippua vastaan(1), - jos edestakainen matka on yli 800 kilometriä, lentomatkakulut turistiluokassa edullisimpia saatavissa olevia tarjoushintoja soveltaen (Apex, Pex, Excursion jne.), matkalippua ja tarkastuskorttia vastaan(2), - kaukoliikenteen linja-automatkakulut lyhintä reittiä käyttäen matkalippua tai laskua vastaan, - linja-auton tai henkilöauton vuokrauskulut laskua vastaan, edellyttäen että ne on kirjattu alustavaan talousarvioon ja perusteltu asianmukaisesti, - matkakulut omalla henkilöautolle soveltaen toisen luokan junalipun tai linja-autolipun hintaa lyhintä reittiä käyttäen ja ilman mitään lisämaksuja; nämä kulut ovat tukikelpoisia, kun matkan tekijä esittää allekirjoittamansa ilmoituksen, josta käyvät ilmi lähtö- ja paluupäivä, lähtö- ja määräpaikka sekä rautatie- tai linja-autoyhtiön antama todistus kyseisen matkan hinnasta(3); oman auton käyttäjälle aiheutuneet polttoainekulut, pysäköintikulut, moottoritiemaksut tai ateriakulut eivät ole tukikelpoisia, - eivät kuitenkaan kaupunkiliikenteen (bussi, metro, raitiovaunu) kulut eivätkä taksikulut; c) majoitus- ja ateriakulut seuraavin edellytyksin: - komissiosta saatavan kiinteän päivä- ja henkilökohtaisen enimmäismäärän rajoissa; tämä määrä kattaa majoituksen ja toimen yhteydessä tarjotut yhteisateriat ja ne maksetaan laskuja vastaan, - komissiosta saatavan kiinteän henkilö-, ateria- ja aamiaiskohtaisen enimmäismäärän rajoissa silloin kun yhteisateriointi on suunniteltu järjestettäväksi vain osittain tai ei lainkaan, - yhteishotellilaskut hyväksytään vain, jos niissä mainitaan huoneiden lukumäärä, henkilöiden nimet ja yöpymisvuorokausien lukumäärä; ravintolalaskuissa on mainittava kattausten lukumäärä ja niihin on liitettävä luettelo osallistujista; d) käännös- ja tulkkauskulut samoin edellytyksin kuin henkilöstökulut komissiosta saatavien enimmäismäärien rajoissa; e) asiantuntijoiden ja luennoijien palkkiot komissiosta saatavan enimmäismäärän rajoissa laskua ja maksutositetta vastaan ja siltä osin kuin kyseiset henkilöt eivät ole kansallisen, kansainvälisen tai Euroopan yhteisön julkishallinnon palveluksessa eivätkä ole tukea saavan organisaation tai sen yhteistyöorganisaation taikka sen jäsenorganisaation jäseniä tai työntekijöitä; f) luentosalin ja laitteiden vuokra laskua vastaan; g) alihankinta mutta vain sopimuksessa erityisesti mainituissa tapauksissa; jos on kyse yli 10000 euron hankinnasta, tuensaajan on pyydettävä vähintään kolme tarjousta, toimitettava komission yksiköille asiakirjat, jotka osoittavat, että ehdotettu alihankkija on tehnyt hinta-laatusuhteeltaan parhaan ehdotuksen, sekä perusteltava valinta, jos kyseessä ei ole alhaisin tarjous; alihankkijaa koskevat samat säännöt kuin tuensaajaakin; h) julkaisu- ja postituskustannukset sekä audiovisuaalisen aineiston muut kuin henkilökustannuksiin kuuluvat tuotantokustannukset laskuja vastaan; i) muut tukisopimuksen velvoitteista johtuvat kustannukset (tarkastukset, toimen erityisarvioinnit, raportit, käännökset, vakuudet jne.) laskuja vastaan; j) varaus ennakoimattomia menoja varten, joka on enintään viisi prosenttia tukikelpoisista välittömistä kustannuksista; k) kiinteä määrä, joka on enintään seitsemän prosenttia tukikelpoisten välittömien kustannusten, ennakoimattomia menoja varten tehty varaus mukaan luettuna, summasta ja joka kattaa kulutus- ja pientarvikekustannukset (joihin kuuluvat erityisesti puhelin-, faksi-, postitus-, Internet- ja valokopiokulut sekä kaikki toimistotarvikkeet) siltä osin kuin tuensaaja ei saa Euroopan komissiolta muuta toimintatukea. 4. Tukikelpoisia eivät ole: a) luontoissuoritukset; b) erittelemättömät tai kiinteämääräiset menot tässä asetuksessa mainittuja erityistapauksia lukuun ottamatta; c) välilliset kustannukset (vuokra, sähkö, vesi, kaasu, vakuutukset, verot ja muut maksut jne.); d) pääomakustannukset, varaukset, korkomenot, kurssitappiot, lahjat ja ylellisyysmenot. 5. Kustannusten tukikelpoisuus määritetään kustannusten syntymisajankohdan eikä niiden kirjaamisajankohdan perusteella. Ennen tukisopimuksessa mainittua toimen alkamisajankohtaa aiheutuneita menoja ei voida ottaa huomioon. 6. Laskujen on oltava kyseisen valtion lainsäädännön ja sääntöjen mukaan asianmukaisesti laadittuja ja niissä on eriteltävä ALV:n osuus ja määrä. Heikkolaatuisia jäljennöksiä ei oteta huomioon. 7. Perusteettomia kustannuksia ei voida ottaa huomioon. 8. Kustannusten on oltava tosiasiallisesti aiheutuneita, tuensaajan tilikirjanpitoon tai veroasiakirjoihin kirjattuja sekä tunnistettavissa ja valvottavissa olevia. 9. Jos tukikelpoisista kustannuksista vastaa välittömästi joku toinen rahoittaja, ne on mainittava alustavan talousarvion ja tilinpäätöksen kohdassa "muu rahoitus" ja niiden on täytettävä 6, 7 ja 8 kohdassa asetetut edellytykset. (1) Jos matka on tehty muussa kuin toisessa luokassa, aiheutuneet kulut eivät ole tukikelpoisia, paitsi jos esitetään matkayhtiön todistus, jossa on mainittuna matkan hinta toisessa luokassa, missä tapauksessa tämä hinta on tukikelpoisten kulujen yläraja. (2) Jos matka on tehty muussa kuin toisessa luokassa, aiheutuneet kulut eivät ole tukikelpoisia, paitsi jos esitetään matkayhtiön todistus, jossa on mainittuna matkan hinta toisessa luokassa, missä tapauksessa tämä hinta on tukikelpoisten kulujen yläraja. (3) Tästä poiketen tukikelpoiset kustannukset ovat 0,25 euroa kilometriltä 300 kilometrin edestakaisen matkan rajoissa silloin kun julkisia liikenneyhteyksiä ei ole.